
DE SGROFULA. 

■ 



§. I. 

> 

Sub hoccfc noinine venit ille morbus chro- 
nicus, aetatem in primis teneram infestans , 
in quo ob statum abnormem organorum di- 
ge stionis , chylificationis , adsimilationis , to- 
tius reproductionis , et praescrtim reassimi- 
lationis munus patitur, idest adfectio syste- 
matis Jymphatici ; atque in morbo eyoluto 
conditiones abnormes organorum quae ad 
totam reproduetionem inserviunt, exsurgunt, 
atque transeunt in chronicam inflammatio- 
nem , et foedam exulcerationem. Morbus ille 
igitur specialis , qui ad systema lymphati- 
cum pertinct , diu pcrdurat , ac pedetentim 

transit in chronicam inflammationem sui ge- 
neris, atque postremo abit in foedam exul- 
cerationem , dicitur scrqfula. 

Jam antiquis medicis hic morbus notus 
erat , atque ab Hippocrate descriptus fuit 
sub nomine %oipidiov y ve l %oipov 9 quod 
indicat sus : neque aliter exprimit vox La- 
tina scrofa^ quia in porcis observautur tu- 
mores duri , similes tumoribus cervicalibus, 
qui hocce in morbo observantur. Vocatur 
quoque struma , quod nomen angli scripto- 
res, et ipse Clarissimus Petrus Frank ado- 
ptarunt ; hoc vero nomen indicat tumorem 
glandulae thyroideae , et scrofula tumorem 
glandularum lymphaticurum indicat; et quam- 
vis tumor thyroideae , seu struma, summam 
cum scrofula adfinitatem habeat , et cum 
hocce morbo frequenter occurrat, nihilo mi- 
nus cum scrofula confundi non debet. 

Non omnes tumores glandularum lympha- 
ticarum sunt naturae scrofulosae : sed pcr 
causas diversas produci queunt, uti per re- 
frigerium, pcr diversas irritationes, per com- 
prcssioncm , fracturas , luxationes , variolu- 
rum insitionem , glandulae axillares tument. 
Ita pariter in erysipelate cruris , tument 
glandulac inguiuales , in erysipelate facici , 
nec non in dentitione intumescunt glandulae 

culli ; diflficilius tumidae evailunt glandulae 
cenicalcs; iuflantur quoque per haemorrha- 
gias suppressas habituales, uti catameniorum, 
in typho contagioso europeo; saepe in peste 
orientali comparent tumores glandulares, ad 
axillas , cenicem , inguina. Isti tumores 
glandulares vero a tumoribus scrofulosis , 
semper per attentam observationem distingui 
possunt : quare attentio dirigi debet ad evo- 
lutionem omnium symptomatum , nec non 
ad individui dispositionem. 

§. u. 

Si attentio ad complexum phoenomeno- 
rum , et ad praedispositionem suhjecti con- 
vertitur, duo stadia iu hocce morbo distiu- 
gui possunt ; antea sola dispositio adest, at- 
que dicitur habitus scrofulosus, ab Hufeland 
vocatur morbus scrofulosus latens et occul- 
tus : manifestatur in aetate teneriori , sub 
dentitione incipieute, non raro tardius in ae- 
tate puerili, atque ad mentem nounulloruoa 
auctorum saepius adparet in aetate puerili, 
quam infantili : interdum etiam erumpit in 
adolescentia , pubertate incipiente. Neque 
inutile est agnoscere, in quanam aetate" di- 
spositio haec ad scrofulam incipit, nam ju- 
Ruelle c 

dicium pronosticum ab hacce cognitione mul- 
tum pendet. Evolutio hujusce habitus, nunc 
citius , nunc tardius accidit ob intensionem 
dispositionis congenitae, et propter influxum 
potentiarum nocentium, quibus infans, puer, 
aut adolescens expositus est. 

Habitus scrofulosus plerumque mauifesta- 
tur per temperamentum sanguineum , con- 
stitutionem corporis gracilem , cutim tene- 
neram, genas roseo colore circumscripto no- 
tatas, capillos albidos vel flavos, oculos pro- 
minentes , iride ceruleo colore tinctam , ca- 
put relative magnum , collum longum et 
parvum, in aliquibus vero magnum est pro- 
pter intumescentiam glandularum lymphati- 
carum et thyroideae, membra gracilia, quod 
si interdum talia non videantur, caro tactui 
mollis est et pastacea. 

Hocce habitu praesente , incommoda di- 
versa evolvuntur ; infantes dum lac avide 
sumunt , facile illud rejiciunt , odoremque 
acidum spargit ; doloribus intestinalibus Ia- 
borant , saepe alvus irregularis est, nunc 
obstipa , nunc diarrhoica , atque in excre- 
mentis lac copiosum , coagulatum, caseosum, 
viridescens , invenitur , acidumque odorem 
spirant : labium superius incrassatum , pin- 
nae nasi dilatatae sunt, in cute efSorescen- 

tiae adparent , uti tinea ; oritur pruritus 
roolestus in cute , atque ad partem majo- 
rein extenditur inilammatio, ita in glandulis 
meibonianis , in palpebris, quare ophtalmiae 
chronicae insurgunt : non raro inflammatio- 
nes chronicae tracheae, bronchiorum, meati 
auditorii externi , tubi intestinalis , et cac- 
terae psorottalmiae , aphtes , otirrhoeac , 
blenorrhoeae diversae , omnes indolis scro- 
fulosae evolvuntur. 

Ossificatio, et corporis perfectio retardata 
est , fontanellae apertae remanent , etiam 
post aunum ; ideoqne tales infantes tardius 
insistnnt , tardius ambulant , neque tamen 
partes omnes in. sua evolutione impeditae 
sunt, habentur nonnulli infantes , in quibus 
quamquam morbus evolutus sit, nihilotamen 
systema nervosum et cerebrum perfecte evol- 
vuntur ; facultates intellectuales cito expli- 
cantur , infantes citius loquuntur ; interdum 
quoque organa genitalia stimulum in vene- 
rem experiuntur citius; quare scrofulosi sae- 
pe onanismo dediti sunt. 

Interdum etiam in scrofula sporadica, sed 
frequentius in epidemica , evolutio cerebri 
ita imperfecta est, ut pueri stupidi semper 
maneant. Ab enumeratis symptomatibus, con- 
oludere tamen possumus ad praesentiam dia- 

• 

thesis scrofulosae; nec semper dein acciclit 
plena evolutio morbi; non raro cnim si infan- 
tes sub circumstantiis faventibus sunt, et si 
therapia rationalis adhibetur, diathesis scro- 
fulosa debellatur; quod si non contingit, per- 
fecte morbus evolvitur, id quod saepius ac- 
cidit sub dentitione , in adolesccntia , inci- 
piente pubertate , in juvenibus , et etiam 
quamvis raro in aetate virili. 

Quotiescumque morbus evolutus est. tunc 
glandulae lymphaticae tument, ad unum vel 
quoque utrumque latus colli, atque tumores 
volumen acquirunt ab illo pisi , ad illud nu- 
cis avellanae, vel etiam juglandis; ab initio 
molles sunt , cuti concolores, indolentes, at- 
que talem indolentiam servant per menses 
et annos; interdum circumstantiis faventibus, 
illi tumores una cum diathesi scrofulosa di- 
sparent ; sub adversis circumstantiis vero , 
persistunt , dolent , magis intnmescunt , et 
saepe inflammatio in ipsis evolvitur. 

Tumores illi curn cute et partibus vicinis 
adhaerent , atque in unum tumorem race- 
mosum cohalescunt, uti praesertim observari 
potest ad latera colli ; aliquando ab eorum 
praesentia in collo, vasa majora comprimun- 
top, circulatio impeditur, motus etiam mu- 
scularis diflicile redditur, ita ut collum fer- 

nie immobile videatur ; non raro quoque 
respirationem , et deglutitionem diflicilem 
inducunt , si profundiores sunt. 

Majores molestias isti tumores producunt, 
dum inllammantur j phlogosis haec chronica 
est , non persentitur dolor intensus , ac in 
suppurationem transit; pus vero spissum est, 
alias tenue , sanguine mixtum , aliquando 
ichorosum, atque foedae cicatrices deinde rc- 
manent. Dein tumores scrofulpsi minime re- 
stringuntur ad collum , sed quamvis rarius, 
etiam ad regiones axillares , inguinales, ve- 
rum quoque ad alias partes extenduntur, et 
morbum universalem constituit, ita ut in tota 
superficie corporis adpareant tumores glan- 
dularum lymphaticarum, ac vasa lymphatica 
ita quoque tument , ut eorum decursus ab 
uno tumore ad alterum adpareat ; tunc vo- 
cantur scrofulae externae , ut distinguantur 
ab internis , quae in cavo abdominis , in 
mesenterio , etc. evolvuntur. 

Ob hanc glandularum intumescentiam , 
functiones viscerum abdominalium turban- 
tur ; ita aliquando ciborum appetitus im- 
minutus est , alias vero major, ut in pue- 
• ris voracitas adpareat : digestio vero et 
chylificatio impedita sunt , unde emaciaLio 
corporis , alvus modo obstipa est , modo 
Ruelle c 

diarrhoica , urinae parcae lacteae ; atque 
ob hepatis adfectionem et pancreatis, bilis 
humorisque pancreatici secretio uberior est. 

Sed isti tumores scrofulosi non tantum iu 
abdomine, verum quoque in thorace obser- 
Tantur ; ita quoque in mediastino anteriori , 
aut posteriori , propter quos viscerum fun- 
ctiones laeduntur, et habetur tussis. asthma, 
metus suffucationis , respiratio strepens, di- 
spositio ad bronchitides et pneumonitidcs , 
non raro etiam ad phthisim. Dein scrofula 
in cavo cranii producit haemicraniam spa- 
smodicam , inilammationem in meningibus , 
potissimum in aracnoidea , quae facillime 
tiansit in hydrocephalum ; haec omnia iu 
tenellis infantibus. 



§. in. . 

» 

Ut indolem individualem morbi agnoscere 
possimus , momenta quoque pathogenetica 
investiganda sunt. Non raro dispositio ad 
scrofulam est congenita, quia parenles scro- 
fula Iaborant , vel si parentes scrofulosi non 
erant , tamen debHes , senes , viribus ener- 
vatis per syphilidem , per curas mercuriales 
diuturnas, per veneris abusum, quae causae 
morbura scrofulosum infanti communicare 
possunt. • • 

Pum mater gravida morbis gravioribus 
subjecta fuit, uti animi pathematibus, moe- 
rori , tristitiae, per quas causas reproductio 
organica imminuitur. et diathesis scrofulosa 
in neonato evolvitur. Aliquando in infante 
nulla signa diathesis scrofulosae adsunt, sed 
evolvuntur postea per causas, quae ab exor- 
dio diathesim seo dispositionem producunt , 
dein morbum perfecte evolutum: quare an- 
tea causae illae disponentes evadunt deia 
excitantes ; hae causae sunt: 

i. Cibum iufanti maxime congruum est 
lac maternum , et observatio docuit, quod 
scrofulae rarius obnoxii sunt iufantes , qui 
ubera matris sugunt : aliquando e contra a 
nutrice scrofulosa suam depromit originem ; 
lac enim nutricis, saepe illis requisitis de- 
stituitur, ut infauti couveniat, neque a veu- 
triculo debili facile digeritur , quare irrita- 
tionem producit, et digestio turbatur. Mor- 
bus de quo loquimur quoque producitur , 
si nutrix haemorregia , sjphilide , scrofula , 
lluore albo copioso laborat ; ita quoque si 
nutrix copulam nimis concupescit 
* Scrofula etiam facile ingeneratur in in- 
fantibus, qui lac alterius animalis, aut aliis 
cibis nutriuntur. quod semper vero non ac- 
ridit ; ita ob defectum lactis materni , aut 

nutricis sanae diathesis scrofulosa inducitur, 
atqoe deio morbus evolvitur. Cibi duri, pin- 
gues , acres. nimis aromatici , potus stimu- 
lantes vinosi 3 vel etiam defectus alimento- 
rum. pharmaca non indicata, aut nimia dosi 
propinata , purgantia diutius adhibita, mer- 
curialia , opiata , nimis frequcnter et nimia 
dosi porrecta morbum ingenerant. 

2. Aer corruptus, humidus, exalationibus 
variis impregnatus. haud parum confert ad 
scrofulam ingenerandam: ita in urbibus po- 
pulosis , nbi sunt edificia alta , et plateae 
angustae. et aer stagnans retinetur, in re- 
gionibus paludosis , in profundis vallibus 
scrofula frequenter occurrit ; in regionibus 
montuosis ac planitie , minus frequens. Aer 
corruptus per homines aut animalia, in eo- 
dem cubile degentia , per excrementa , per 
vestimenta, quae in eodem cnbile siccautur, 
per neglectam munditiem , quare per hanc 
non solum cutis immunda est , sed repro- 
ductio in toto corpore laeditur, et si adest 
dispositio in scrofulam maxime exaltatur. 

3. Motus corporis impeditus : quum in- 
fahtes ad vitam sedentariam damnati sunt , 
uti in scholis , per hanc causam genesis 
scrofulosa promovetur; per adstrictionem prae- 
maturam mentis ad studia diversa, num or- 

gana digestionis facile impediuntur in sua 
functione. 

4. Febres tam intermittentes, quam con- 
tinuae , interdum quoque inflammationes : 
copiosa profluvia , dysenteriae , diarrhoeae , 
impetigines imperfecte evolutae, exanthemata 
de repente ovanita , uti variolae , morbilli. 

Symptomatibus omnibus perpensis , tan- 
tum effectus morbi agnoscere possumus, om- 
nem scilicet processum reproductivum aber- 
rare, lympham mutari, corpus eniaciari, se- 
cretiones abnormes fieri ; quae symptomata 
interdum cum inflammatione indolis peculia- 
ris , aliquando vero cum debilitate et laxi- 
tate partium , pro divcrsa aegrotantis con- 
stitutione adsociantur. 



§. IV. 

x 

Morbus scrofulosus diversam proguosim , 
pro vario aegritudinis gradu 5 aetate , atque 
individui constitutione admittit. Si dispositio 



congenita non adest, et per influxum po- 
tentiarum nocentium , nondum invetcrata 
est, feliciter sanatur. Interdum causis amo- 
tis. in aetate puerili et infantili, incipiente 
pubertate, per solas naturae vires, vita exal- 
tatur , atque morbus disparet. 

Sed aliquando in utroque s«u scrofula 
latens , in adolescentia manifestatur, quod 
mali ominis est, nam indicat scrofulam in 
Tisceribus internis incipere. Non tantum per 
tumores cervicales forma corporis alteratur , 
sed etiam oriuotur uti jam dixi diversae 
inflammationes chronicae, quae characterem 
peculiarem scrofulosum habent, uti in fau- 
cibus, pulmonibus , larynge , bronchiis, et 
aliis visceribus, quae nonnisi raro resohun- 
tur, sed in suppurationem , et hinc in phthi- 
ses diversas trauseunt. 

Per inflammationem chronicam . et repe- 
titam membranarnm serosarum , magna di- 
spositio animadvertitur ad hydropes; ita hy- 
drocephalus frequentior evadit in infantibus 
scrofulosis. Ossa quoque phlogosi chronica 
corripiuntur , dolentia fiunt , atque in di- 
versas degenerationes, in ipsam cariem tran- 
seunt ; non solum dentes cariosi fiunt , sed 
caries etiam in ossibus potissimum extremi- 
tatum manifestatur. 

Quando morbus valde evolutus est, habitus 
lit cachecticus , miserrimus , emaciatio con- 
tinuo increscit , vires labuntur , tandemque 
symptomata evolvuntur febris hecticae, ac 
aeger extinguitur. Quum dispositio conge- 
uita est , atque in primis mcusibus mani- 

festatur , quamvis therapia rationalis statim 
adhibeatur , tamen prognosis infausta esse 
dehet , nam in primis raensihus aut sub 
dentitione , infans enecatur. 

Si scrofula complicatur cum scorbuto, sy- 
philide , rachitide , prognosis quoque infau- 
sta esse debet ; exitus hic funestus accidit 
si therapia rationalis illico non usurpatur ; 
quod si statim in usum yocatur, saepe sae- 
pius scrofula sanatur. Morbus porro ad exi- 
tum funestum ruit ob circumstantias mini- 
me faventes , atque ob incongruum vitae 
regiraen. 

V. 

• Dum curam scrofulae incohare volumus , 
considerandum est, ne scrofulae sint spu- 
riae, quae pro diversis causis, diyersimode 
curantur ; vel sint scrofulae genuinae ; vel 
aliis morbis gravioribus complicatae, uti im- 
petiginibus acutis, febri graviore, ne?Tosi ali- 
qua , profluvio copioso ; quarum cura, tunc 
statim suscipienda est; sive agitur de scro- 
fula simplici , aut morbis fere nullius mo- 
menti complicata , tunc cura antiscrofulosa 
inchoanda est. 

* Quum causa proxima hujusce morbi si- 
stat, in peculiari statu abnormi organorum 

reproductionis , interdum cum hypereinesia , 
alias cum debilitate partium; ita pro diver- 
sitate causae , varia auxilia suppcditanda 
erunt. In primis causas amovere oportet , 
et maxima attentio habeuda est ad vitae 
regimen ; cibi chylificationi , et digestioni 
conyenientes adhibendi sunt ; atque in in- 
fantibus quotiescumque fieri potest , lacte 
materno nutriri debent ; defectus hujus la- 
ctis, aut nutricis sanae scrofulam non raro 
ingenerat ; ideo plerumque per lac nutricis 
sanae infantes sanitatem recuperarunt. Ubi 
hoc deficiat, adhiberi potest lac alterius ani~ 
malis sani ; in primis lac asininum quod 
humano maxime accedit , principio saccha- 
rino scatet, et virtus salutaris hujusce pro- 
bata est prae aliis lactis speciebus: dein ve- 
hit caprinum , et vaccinum , sed curandum 
est ut ab eadem vacca semper desumatur , 
nam si lac a diversis desumitur , ventricu- 
lum interdum ita afficit, ut tormiua et ir- 
ritationem producat. 

Alia alimenta quoque valde juvant ; ita 
juscula carnium cum oryza, aut hordeo de- 
corticato, aut pane biscocto, fructus ma- 
turi, olea, radices dulces, sed semper quan-i 
titate moderata. Parentes quoque admonendi 
sunt ne infantes solis alimentis vegetabili- 

bus alent , nam tunc chilus debilis , tenuis 
paratur, pro oeconomia animali restauranda 
parum idoneus. 

A morbi iuitio et iu quocumque casu , 
potus aquosi suppeditandi sunt, aqua pura 
et simplex ; dum debilitas organorum dige- 
stionis et chylificationis adest, augetur ema- 
ciatio , ac vires labuntur , tunc potus inci- 
tantes quoque concedi possunt , potissimum 
aqua cum vino ; potus tepidi minime con- 
veniunt , quia debilitatem adaugent, ac sa- 
burrae generationi favent. 

Valde convenit quoque decoctum glan- 
dum quercus tostarum, ac bis in die adhi- 
betur. In ulteriore morbi progressu usurpa- 
tur decoctum paratum cum pulvere glaudum 
tostarum lib. j. et pulveris cinchonae fiavae 
dr.-f- ad j ; sed noutantum in ulteriore scro- 
fulae progressu convenit; ast bene ducit etiam 
quando vires infractae sunt , et emaciatio 
magna animadvertitur. 

Aer purus et siccus sit, atque sedulo ar- 
cenda sunt omnia quae aerem corrumpere 
possunt ; infantes tenendi sunt in cubiculo 
sicco; mundities diligenter servanda est, nec 
excrementa relinqui , ncque vestimenta in 
eo siccari dcbent ; ventilatio nunquam in- 
termittenda est. In urbibus populosis aer pu- 

rus servari haud potest , propterea infantes 
in aere libero et sicco ducendi sunt, cujus 
eflicaciam in sananda , scrofula , quotidia- 
na experieutia comprobat. Motus passivus , 
equo 5 curro, vel navihus valde juvat, quia 
per liunc energiam languentem vitae exci- 
tatur; motus activus , exercitationes gymna- 
sticae, ascensio velox scalarum et montium, 
exercitia militaria . natatio in fluviis peru- 
tiles sunt. 

Cura munditiei nunquam negligcnda est, 
neque iofautes in sordibus relinquendi sunt, 
aqua tepida ablueudi, aut in balueo tepido 
imponendi ; balueum tepidum ad minimum 
scmel in hchdoinuda adliibendum est. Porro 
valde coufert cducatio non solum phjsica , 
sed moralis, quae bona esse debet, nam 
per malam educationcm inclinatio oritur ad 
auimi pathemata , iram , odium , quae si 
observantur prudeuter successhe compesci 
dcbeut. Pueri praetermittere debent studia , 
atque iu objcctis gratis occupari , scholas 
mutari , ac per talem mutationem physicam 
et psychicam , aliquando sanitas obtinetur. 
Hufleland commendat ut talis cura inchoe- 
tur vernali tempore , dum natura omnis in 
majorc vitalitate est. 

Dura vero auxilia diaetctica per se sola 

non sufliciunt , therapeutica quoque auxilia 
aJhibenda sunt. Ab exordio emeticum usur- 
patur j ut saburra evacuetur , atque irrita- 
tio antagonistica sustinentur , ac tartarum 
stibiatum porrigimus , nisi diarrhoea adsit , 
quo in casu confugitur ad ipecacuanham ; 
nam scrofula uti dictum est diarrhoea fre- 
quenter comitatur. 

Ubi signa saburrae in intestinis adsint , 
tunc convcnit usus purgantium. neque pur- 
gantia salina adhibenda erunt ; quae debili- 
tatem magnam inducunt , sed rabarbarina , 
atque tenellibus infantibus rheuin in pulve- 
re exhibetur , varia dosi , pro diversa ae- 
tate et coustitutione. 

Sed evacuantium usus diu contiuuandus 
non est , quamquam symptomata saburrae 
persistant ; lingua impura , alitus oris foe- 
tens abdomiuis tumiditas , non a saburra 
sed a statu eretistico organorum digestionis 
et chylificationis sustinetur , qui per pur- 
gantia augetur. Si defendere nequimus scro- 
fulum consistere in inflammatione chronica 
glandularum lymphaticarum ; tamen conditio 
pathologica peculiaris , quae in membrana 
mucosa praecipue intestinorum advertitur in- 
ficiari non potest; quae conditio quoque ad 
alias partes extenditur. 

Propterea remedia emollientia iodicata 
sunt , quod si haec per se non sufliciunt , 
quoque sanguinis evacuationes convenire pos- 
sunt , caute tamen adhibitae , etenim per 
sanguinis jacturam copiosam scrofula gene- 
ralis augetur. Interdum morbi conditio pa- 
thologica phlogistica non est , atque evol- 
vuntur symptomata saburrae acidae in in- 
testinis: in casu hujusmodi magna cum uti- 
litate usurpantur alcalina, quibus a nonnul- 
lis virtus specifica contra scrofulam tribui- 
tur; sed ea non gaudent, atque tantum ab 
initio morbi proficua sunt haec remedia uti 
carbonas magnesiae , potassae , bicarbonas 
sodae , quae varia dosi , atque ad diversa 
intervalla suppeditantur, pro aegrotantis ae- 
tate , et constitutione. 

Laudatur quoque aqua calcis cum lacte ; 
spongia marina usta , sed apud nos haec 
remedia in usum haud veniunt. Quod alca- 
lina specifica virtute contra , scrofulam mi- 
nime gaudeant, facile comprobatur, si per- 
pendimus interdum acida remedia conveni- 
re ; ita in morbi progressu si calor , rubor 
adparent , nec non <symptomata adauctae sj- 
stematis sanguiferi energiae , atque inQam- 
matio ac suppuratio in glandulis lymphati- 
cis evolvitnr , tunc valde juvant acida ve- 

getabilia vel mincralia. et potissimum elixir 
acidiom Halleri, quod ab aliquibus maxime 
laudatur. 

In curandis scrofulis adultorum praeter 
acida usurpantur quoque aquae naturales , 
quae huc et illuc scaturiuut , atque acido 

salinis , et alcalinis scatent. Insuper juvant 
aquae termales interne aut externe sub bal- 
nei forma adhibitae , in quibus praesertim 
abundant alcalina et sulfur. 

Dein commendantur antimonialia , anti- 
monium crudum , tartarus emeticus , sulfur 
auratum antimonii, kermes mineralis, et 
potissimum haetiops antimonialis. Praeterea 
mercurialia blandiora, nec non fortiora; sed 
semper a mitioribus incipiendum erit, proin- 
de suppeditatur mercurius gummosus Plen- 
kii , mercurius saccharatus , mercurius so- 
lubilis Hanhemanni , calomel. 

Alia remedia quoque habentur , quibus 
virtus specifica contra scrofulam tribuitur , 
scilicet murias baritis , quod ab Huffeland 
summis laudibus extollitur, incipiendo a do- 
sibus minoribus a gr. ij , et dein pedeten- 
tim adscendendo ad xx , et xxx grana : sed 
pauci sunt qui hasce doses sine incommo- 
dis ferre valent. Propinatur etiam murias 

calcis ; hodierno autem aevo valde lauduta 
fuerunt praeparata jodii tam interne quam 
externe adhibita. Nihilosecius quacumque 
methodo tractetur, scrofulae vix, et ne vix 
quidem sanatio obtinetur, nisi concurrant 
remedia faventia , quae ad regiraeu diaete- 
ticum pertinent. 



FINIS. 

« 

THESES DEFENDENDjE 



I. 

Atmospherae salubritatem , corporisque exer- 
citia ad scrofulae curationem plurimum con- 
ferre. 

II. 

Medici uni theoriae addicti , a praxi arcendt 
essent. 

III. 

Spiritus vini camphorati praeptratio absurda. 

IV. 

In tabe dorsali prae remediis pharmaceuticis 
et nutrimentis, curam psychicam proficere. 

V. 

Bilis est humor non tantum excrementitius , 
verum etiam digestioni favens. 

VI. 

Hypochondriaci leves morbos adaugent , et 
saepe ex nihilo tumulum aediiicant. 

VII. 

Suicidium fere semper morbi symptoma. 

VHL 

Medicaminum formulas nimis composilas aut 
ignorantia , aut dolo peccare. 

IX. 

Vitia cordis organica valde frequentem apo- 
plexiae et maniae causam. 

